b'\n_START_ARTICLE_\nHipoksantin\n_START_PARAGRAPH_\nHipoksantin je prirodni kemijski spoj, derivat purina koji nalazimo u tijelu \xc4\x8dovjeka. Povremeno ga nalazimo kao konstituenta u molekulama nukleinskih kiselina, gdje predstavlja antikodon tRNK u obliku nukleotida inozina._NEWLINE_Nalazimo ga i kao nu\xc5\xbean dio nekih stanica, bakterija i parazita, kao supstrat u metabolizmu ili izvor du\xc5\xa1ika (npr. uzro\xc4\x8dnik bolesti malarije Plasmodium falciparum treba hipoksantin za sintezu nukleinske kiseline i energetski metabolizam)._NEWLINE_U tijelu \xc4\x8dovjeka hiposkantin nastaje kao produkt djelovanja enzima ksantin oksidaza na ksantin, u ciklusu razgradnje purina. Hipoksantin nastaje i spontanom deaminacijom produkata adenina, te zbog sli\xc4\x8dnosti sa gvaninom, taj proces mo\xc5\xbee dovesti do gre\xc5\xa1aka u DNK replikaciji ili transkripciji.'